બે દિવસ અગાઉ જસરા ગામના ૨૩ વર્ષીય નરસીભાઈ દેસાઈનું ડેન્ગ્યુના કારણે મોત નીપજ્યું હતું જેની તાલુકાવાસીઓને હજુ કળ વળી નથી ત્યાં વધુ એક યુવતીનું મોત થવા પામ્યુ છે જેની મળતી વિગતો મુજબ ગેળા ગામના ચૌધરી ગણેશભાઈ સવાજી ની ૨૨ વર્ષની પુત્રી વિમુબેનને મડાલ ગામે જયરામભાઈ તરક (ચૌધરી) સાથે પરણાવેલી હતી જેને સામાન્ય તાવના લક્ષણો જણાતાં સ્થાનિક દવાખાને સારવાર અપાવી હતી તેમ છતાં ડેન્ગ્યુના કારણે ફરક ન પડતાં તેણીને પાટણ ખસેડી હતી ત્યાં પણ તબિયત ઉત્તરોતર બગડતાં વધુ સારવાર અર્થે અમદાવાદની સ્ટર્લિંગ હોસ્પિટલમાં લઈ જવાઈ હતી.